google/wiki40b huggingface dataset:
Harri Ilja

Harri Ilja (7. jaanuar 1928 Kadrina – 26. september 1990 Tallinn) oli eesti koorijuht ja muusikapedagoog.
1947. aastal lõpetas ta Rakvere Eesti Keskkooli. Õppis ka Rakvere lastemuusikakoolis, kus tema viiuliõpetajaks oli Jaan Pakk. 1947–1948 õppis koorijuhtimist Tallinna Muusikakoolis, 1954. aastal lõpetas Tallinna Riikliku Konservatooriumi koorijuhtimise eriala Jüri Variste klassi.
Aastatel 1953–1968 oli ta Tallinna Muusikakooli koorijuhtimise eriala õpetaja, 1968–1990 Tallinna Riikliku Konservatooriumi kooridirigeerimise ja kooripartituuri mängu vanemõpetaja.
Tema õpilasi on Tõnu Kaljuste, Merike Aarma, Ludmilla Toon, Riho Ridbeck, Ene Peiker, Tiiu Schüts ja Anne Voorand.
1950. aastast oli ta segakoori Sõlg dirigent, 1952. aastast ka Konstantin Türnpu nimelise meeskoori dirigent.
Ta on maetud Pärnamäe kalmistule.

Isiklikku

Tema poeg on pianist Ivari Ilja.
Secutor

Secutor (mitmus secutores ;tõlkes "jälitaja") oli Vana-Rooma raskerelvastusega gladiaator. Secutor kui võitlejatüüp kujunes välja 1. sajandi keskpaigas pKr.

Relvastus

Ta kandis kogu pead katvat siledat kiivrit ning suurt nelinurkset puidust kilpi ehk scutumit. Ta kasutas lisaks lühikesele mõõgale gladius ka pistoda, millega purustas sobival hetkel tagaaetava vastase, retiariuse, võrgu. Mõõka hoidva käe (enamasti parem) turviseks oli tepitud või rauast varrukas. Tal oli üks sääreturvis (enamasti vasakul jalal). Secutoril oli võitlejanimi ning kiiver võimaldas tal anonüümseks jääda. Secutor oli spetsiaalselt treenitud võitlema retiariusega, kelle relvadeks olid võrk, kolmhark ja pistoda.

Võitlus areenil

Secutori kiiver oli väikeste silmaavadega, mis piiras nähtavust, lisaks oli raskendatud hingamine ja seetõttu ei saanud kiiresti liikuda. Secutor võitles liivastel areenidel paljajalu, sest liiv sandaalides võis olla võitlust saatuslikult segav. Lisaks oli jalgu mööda liiva libistades võimalik saada infot jalgealuse ebatasasuse või ka retaariuse võrgu kohta. Kukkudes oli tal tõenäosus heitluses kaotajaks jääda suur. Kolmhargiga kiireid torkeid ja petteliigutusi tegeva retiariuse eesmärgiks oli secutori tähelepanu hajutamine, et talle edukalt võrk peale heita, vastane sisse mässida ning kolmhargiga rünnata. Teine taktika oli heita võrk üle kilbi ja see secutoril käest rebida, misjärel too oli kaitsetu kolmhargi eest. Juhul kui võrguheide ebaõnnestus ja retiarius oli sunnitud võrku tagasi tõmbama, järgnes secutori kiire rünnak. Retiariuse elu olenes tema osavusest võrguheitmisel, enamsti tuli nende heitluses võitjaks secutor.
Liepāja sadam

Liepāja sadam on sadam Lätis Liepājas. See on suuruselt Läti kolmas sadam. Sadama akvatooriumi pindala on 810 ha.
Sadamast on esimesed teated aastast 1263.
Upplandi hertsog

Upplandi hertsog (rootsi keeles hertig av Uppland) on Rootsi aadlitiitel, mida on kandnud mitmed Rootsi printsid.
Jaak Valk

Jaak Valk (27. märts 1867 Vana-Põltsamaa vald (Põltsamaa kihelkond) – 13. juuni 1952) oli eesti kirikuõpetaja.
Lõpetas 1890 Tartus gümnaasiumi. Õppis 1891–1898 Tartu Ülikooli Usuteaduskonna. Oli prooviaastal Peterburi Jaani koguduses. Ordineeriti pastoriks 18. novembril 1901. Peterburi Jaani koguduse abiõpetaja 1898–1901. Rõuge koguduse abiõpetaja 1902–1903. Puhja koguduse õpetaja 1903–1914. Peterburi Jaani koguduse viimane õpetaja 1914–1920. Urvaste koguduse õpetaja 1921–1936. Läks emerituuri aastal 1936.

Isiklikku

Tema poeg Laur Valk oli arst.

Tunnustused

21. veebruar 1940 Eesti Punase Risti III klassi teenetemärk
UEFA Superkarikas 2018

Mängupaik

Vastavalt Ateenas toimunud UEFA täitevkomitee istungile teatati 15. septembril 2016, et finaalmäng toimub A. Le Coq Arenal.
Bronisław Pieracki

Bronisław Pieracki (28. mai 1895 Gorlice – 15. juuni 1934 Varssavi) oli Poola sõjaväelane ja poliitik.
23. juunist 1931 kuni 15. juunini 1934 oli ta Poola siseminister.
Bronisław Pieracki lasid maha ukraina äärmusrahvuslased.
1934. aastal anti talle Kotkaristi I klassi teenetemärk.
Remetea (Bihor)

Remetea (ungari keeles Magyarremete) on vald Bihori maakonnas, Rumeenia lääneosas.
Soome president

Soome Vabariigi president (soome keeles Suomen tasavallan presidentti) on Soome kodanike valitud riigipea, kes koos riiginõukoguga (valtioneuvosto) juhib riigi välispoliitikat ja on kaitsejõudude ülemjuhataja (Puolustusvoimien ylipäällikkö).
2012. aastast on presidendiks Sauli Niinistö.
Järgmised korralised presidendi otsevalimised peaksid toimuma aastal 2018.
Venoosõõs

Venoosõõs (ladina cavum venosum) on mitmete suletud kardiovaskulaarsüsteemiga loomade (näiteks kahepaiksed, roomajad) südame vatsakese sees paiknev õõs.
Venoosõõs on ühenduses teiste südamevatsakese sees paiknevate õõntega, mida vahel nimetatakse ka alamkambriteks. Venoosõõs on arterioosõõnest eraldatud vertikaalse harja ja kopsuõõnest lihaselise harja abil. Arterioosõnnest voolab veri vatsakesesisese kanali kaudu venoosõõnde ja edasi aordikaarde.

Maolistel

Madude südant on käesoleval ajal vähe uuritud. Kuningpüütoni südame ultraheli kujutiste analüüs paljastas, et veri paremast südamekojast täidab esmalt venoosõõne ja veri vasakust südamekojast täidab arterioosõõne. Südamelõtve ajal ületab venoosõõnes olev veri lihaselise harja ja siseneb kopsuõõnde.
Müokardi infarkt

Müokardiinfarkt ehk südamelihase infarkt (kõnekeeles lihtsalt infarkt) on seisund, mille korral südamelihase verevarustus väheneb või katkeb südame veresoonte sulguse või ahenemise tõttu. Selle tulemusena südamelihas kärbub ning normaalne südametegevus on häiritud.
Südamelihase infarkti kulg ja raskusastmed on erinevad ja individuaalsed, mis sõltuvad õigeaegsest ja kiirest ravist. "Aeg on südamelihas" – mida kiiremini reageerida, seda väiksem osa südamelihasest kärbub. Esimesed kaks tundi on kõige olulisemad.
Vereringeelundite haigused on peamine suremuse põhjus kogu maailmas, sealhulgas ka Eestis. Eestis on haigestumine südame-veresoonkonnahaigustesse, kuhu kuulub ka südamelihaseinfarkt, Euroopa keskmisest kaks korda suurem.
Rob Zombie

Grammy

On olnud nomineeritud seitsmel korral, kuid pole ühtki võitnud.
Heterogeenne süsteem

Heterogeenne süsteem on füüsikalis-keemiline süsteem, mis koosneb vähemalt kahest faasist.
Heterogeenne süsteem on mitteühtlane süsteem, mis koosneb mitmest üksteisest piirpindadega eraldatud homogeensest osast, mis erinevad üksteisest koostise ja omaduste poolest. Heterogeenset süsteemi moodustavad komponendid on põhimõtteliselt üksteisest mehaaniliselt eraldatavad.
Heterogeensed on näiteks paljud metallide sulamid, suspensioonid ning vedelik ja selle kohal olev küllastunud aur.
Heterogeense süsteemi vastand on homogeenne süsteem. Nende kahe vahepealsed on kolloidsüsteemid (kolloidlahused).
Valdo Jahilo

Valdo Jahilo (sündinud 27. jaanuaril 1972 Tallinnas) on eesti loovtöötaja, anekdoodikoguja, õhtujuht ja ajakirjanik. Ta on lõpetanud Tallinna 32. Keskkooli ja 1994. aastal Tartu Ülikooli ajakirjanduse erialal.

Isiklikku

Valdo Jahilo on abielus kunstnik Kirsti Jahiloga.
Alexander von Bunge (1803−1890)

Tunnustused

Bunge järgi on nimetuse saanud taimeperekond Bungea soomukaliste sugukonnast.
Ta oli Peterburi Teaduste Akadeemia k-liige (1833) ja auliige (1875), Tartu Ülikooli audoktor (1875) ja auliige (1885), Londoni Linné Ühingu auliige, Londoni Kuningliku Seltsi liige. K. E. von  Baeri ning A. de Candolle'i medal.

Pere

Alexander Georg von Bunge oli Friedrich Georg von Bunge vend ning Alexander von Bunge ja Gustav von Bunge isa.

Kirjandust

Mati Laane. Alexander Georg von Bunge. – Aed 2002:2
Laurentius Molin

Laurentius Molin (ka Lars Molin; aadeldatult Meldercreutz; 26. november 1657 Västmanland – 20. september 1723 Uppsala) oli rootsi vaimulik ja riigiametnik.
1694. aastast oli ta Tartu ülikooli (tollal Academia Gustavo-Carolina) teoloogiaprofessor. 1697–1698 oli ta Tartu ülikooli rektor.
Tudulinna valla vapp

Tudulinna valla vapp on Ida-Viru maakonna endise Eesti haldusüksuse Tudulinna valla vapp.
Vapp kinnitati 30. mail 1997.

Vapi kirjeldus

Kuldsel kilbil nelja ehistutiga punane padi, mille keskel on kümne kodaraga kuldne vokiratas. Vapi jalamil on viie õielehega punane murakas.

Põhjendus

Vokiratas on Tudulinna sajandite pikkuse puutöö-traditsionni ning oma vormi tõttu ka valla ühtsuse sümbol. Kodutöönduslik puutöö ja vokitreimine on Tudulinna valla laialt tuttavaks teinud. Kodarate arv (10) on tüüpiline siitkandi vokkidele. Toponüümile Tudulinna (esmamain. 1583 Tutinlinna) viitab ehistuttidega padi, mis on nimest tulenevalt magamise e. tudumise; lastekeeles tudimise atribuut. Roosõieliste sugukonda kuuluv murakas sümboliseerib taimestiku ja loomastiku kaitseala - Murakaraba. Värvid sümboliseerivad tarbepuu kollakat süüd ja muraka toonide skaalat punasest mesikollaseni.
Johann Robertus von Geldern

Isiklikku

Tema poeg, kes oli Tallinna vaimulik, kandis isaga sama nime (Johann Robertus von Geldern noorem).
Miramii Maarja Vaher

Miramii Maarja Vaher on eesti kunstnik ja luuletaja.
Tema tuntumad tööd on dokumentaalfilm "Identiteet" ja fotofilm "Anoreksia".

Osalemine näitustel

2004 osales Märjamaa näitusel Noorsoolikas. 2006 osales Valgusfestivalil Tallinna Linnahalli katusel.
2007 osales Tallinna Vaal Galerii näitusel Pomo Sapiens. Kunstikriitik Teet Veispak kirjutab seda näitust arvustades, et Vaher muretseb keskkonna pärast.
Cornelia Funke

Elust

Funke sündis Dorsteni linnakeses Nordrhein-Westfaleni liidumaal. Pärast gümnaasiumi lõpetamist kolis Cornelia Funke Hamburgi ning õppis sealses ülikoolis pedagoogikat. Ta töötas kolm aastat ühes mängulinnakus puudust kannatavate laste kasvatajana ning õppis samal ajal raamatuillustraatoriks . "Ilma nende lasteta ei oleks ma kunagi "Varaste Isandat" kirjutanud," ütleb Funke ise, meenutades oma kasvatajatööd probleemsetest peredest lastega . Lasteraamatute illustreerimise töö viis ta lõpuks kirjutamise juurde. Paljud tema edaspidised raamatud on tema enda illustreeritud.
Funke kolis 2005. aastal Hamburgist koos abikaasa Rolfi ning poja ja tütrega Los Angelesse ning lesestus aasta hiljem. Funke abikaasa oli elukutselt raamatutrükkal ning jättis naise toetamise eesmärgil pooleli oma arhitektikarjääri. Alates veebruarist 2010 on Funke surijatele lastele mõeldud Betheli lastehaigla ametlik ristiema.

Loomingust

Lapsena loetud "Sõrmuste isand", "Aarete saar", "Tom Sawyer"  jt raamatud viisid tulevase kirjaniku selleni, et ta jutustas vahetpidamata lugusid, ehkki ei püüdnud ise midagi kirjutada ega isegi päevikut pidada .
Funke esimene raamatusari "Wilde Hühner" ("Metskanad", 1993–2004) oli inspireeritud lugudest, mis meeldisid lastele, kellega kirjanik kasvatajatöös kokku puutus, ja mis ergutasid nende kujutlusvõimet .
Rahvusvaheline läbimurre kirjanikuna tuli aastal 2002, kui USAs tuli inglise keelde tõlgituna välja tema kaks aastat varem Saksamaal ilmunud "Herr der Diebe" ("Varaste Isand") ja püsis mitmeid kuid müügiedetabelite tipus. Kokku on seda raamatut tõlgitud 23 keelde. Raamatus kirjeldas ta Veneetsia võlu ja seda, kui palju lapsed hoolivad üksteisest ka siis, kui nad on omapead jäetud .
Romaan "Tintenherz" ("Tindisüda") ilmus 2003. aastal juba korraga Saksamaal, USAs, Suurbritannias, Kanadas ja Austraalias. Tindimaailma triloogia raamatud "Tintenherz" ("Tindisüda"), "Tintenblut" ("Tindiveri") ja "Tintentod" ("Tindisurm") muutusid tõeliselt tuntuks alles 2007. aastal pärast triloogia viimase osa ilmumist. "On olemas inimesi, kes armastavad raamatuid, kes jumaldavad lehtede krabinat ja trükikirja ja ma tahtsin sellest kirjutada. Himust trükimaailma järele. Ma arvan, et "Tindisüda" räägib just sellest kõigest. Sellest võlust, mida raamatud kiirgavad," ütleb autor 
2010. aastal ilmus Peeglimaailma triloogia esimene romaan "Reckless. Steinernes Fleisch" ("Reckless. Kivist liha") korraga Saksamaal, USAs, Suurbritannias, Venemaal, Mehhikos, Hispaanias, Prantsusmaal ja Norras. Sellele järgnesid 2012 "Reckless. Lebendige Schatten" ("Reckless. Elav vari") ja 2015 "Reckless. Goldene Garn" ("Reckless. Kuldne lõng").
Paljudest Funke raamatutest on tehtud autori enda sisseloetud kuulderaamatud. Mõned Funke romaanid on tõlgitud 37 keelde.
2005. aastal valis ajakiri Time Cornelia Funke maailma saja mõjukaima inimese hulka.
Inga Ivanova

Inga Ivanova (sünninimi Inga Luhasoo; sündinud 13. detsembril 1961 Venemaal Inta linnas) on eesti venekeelne lastekirjanik.
Taimedele omastatav mullavesi

Taimedele omastatav mullavesi ehk taimedele omastatav vesi (inglise available water, available soil moisture) on vesi, mida taim suudab mullast omastada. Enamasti loetakse selleks mulla väliveemahutavuse ja närbumisniiskuse vahelist veesisaldust.
Betafence

Betafence on rahvusvaheline ettevõte, mis valmistab piirdeaedu ja läbipääsukontrolli süsteeme. Ettevõtte peakorter asub Belgias ning ettevõtte müügikäive aastal 2008 oli 500 miljonit eurot.

Ajalugu

Betafence asutati aastal 1880.
Balti turule sisenes ettevõte aastal 1995. 2008. aastal oli ettevõtte müügikäive Balti turul 5,45 miljonit eurot.
Juubeliplaat: ei Üle ega Ümber

"Juubeliplaat: ei Üle ega Ümber" on Jääääre 2005. aasta album.
Album avaldati ansambli 15. sünnipäeva auks. Topeltalbumi esimesel plaadil on uued lood, teisel Jääääre vanad lood teiste muusikute esituses.
Eduard Martinson

Eduard Martinson (10. september 1900 Liepāja – 26. aprill 1963 Tartu) oli eesti biokeemik.
Ta lõpetas aastal 1926 Leningradi I Meditsiiniinstituudi. Aastal 1937 kaitses ta meditsiinidoktori kraadi, aastast 1931 oli ta professor. Aastani 1949 töötas ta teadlase ja pedagoogina mitmes Vene NFSV linnas, ta oli aastast 1945 NLKP liige.
Ta oli aastatel 1949–1963 Tartu Riikliku Ülikooli biokeemia kateedri juhataja; lisaks oli ta aastatel 1949–1953 Tartu Riikliku Ülikooli teadusala prorektor.
Ta oli uurinud seedeelundite sekretsiooni ja aju biokeemilisi protsesse.
Eduard Martinson suri aastal 1963.
Janno Trump

Janno Trump (sündinud 10. novembril 1990 Tallinnas) on eesti basskitarrist, helilooja ja arranžeerija ning ansambli JT Conception eestvedaja. 2017. aasta aprillis pälvis ta Jazzkaarel "Noore jazzitalendi" auhinna.
Trump on võitnud auhindu ka Uno Naissoo nimelisel loomingukonkursil. 2012. aastal pälvis võistlusel II koha tema kompositsioon "Miles Away" ning 2015. aastal sama koha "Torumees".

Elulugu

Trump on lõpetanud Aruküla Huvikooli Pääsulind akordioni erialal (2004), Aruküla Põhikooli (2006), Tallinna 21. Kooli (2009), Georg Otsa nimelise Tallinna Muusikakooli basskitarri erialal (2012) ja Eesti Muusika- ja Teatriakadeemia jazzbassi erialal (2016).
Janno Trump on salvestanud heliplaate ning teinud koostööprojekte teiste eesti pop- ja džässmuusikutega, sh Sofia Rubina, Uku Suviste, Kristjan Kasearu, Karl-Erik Taukari, Teele Viira ja paljude teistega. Ta musitseerib lisaks JT Conceptionile veel ansamblites Funkifize, Karl-Erik Taukar Big Band, Late's 5, Linda Kanter Quartet, MA ja The Swingin' Sisters & Band.

Trump Conception

2015. aasta kevadel kutsus Janno Trump kokku 10-liikmelise jazz funk'i ansambli Trump Conception, millega hakati mängima tema enda komponeeritud muusikat. 2016. aasta aprillis ilmus bändil debüütalbum "One" ning 2017. aasta sügisel juba järgmine, sedapuhku kontsertalbum "Wait For It". Bändi koosseisu kuuluvad lisaks Trumpile veel Allan Järve, Jason Hunter, Johannes Kiik, Danel Aljo, Keio Vutt, Dmitri Nikolajevski, Caspar Salo, Madis Muul ja Pent Järve. 2018. aastal vahetas kollektiiv nime - Trump Conceptionist sai JT Conception. 2019. a valiti JT Conception Jazzkaare ja Eesti Jazzliidu poolt Aasta Jazzansambliks.

Isiklikku

Janno on pärit muusikute perekonnast, ka tema isa Juhan Trump on vabakutseline muusik ja helilooja.
Heiki Potter

Heiki Potter (sündinud 4. aprillil 1934 Viiratsi vallas Viljandimaal) on eesti geodeet ja kartograaf.

Elulugu

Heiki Potter on teenistuja poeg.
Lõpetas 1954 Saku Maakorraldus- ja Maaparandustehnikumi, 1962 Moskva Maakorraldusinseneride Instituudi geodeesiaosakonna. Oli 1963–1988 Põllumajanduse Ministeeriumi Maakorralduse Valitsuse (hilisem Eesti Põllumajandusprojekt) maakorraldusinsener, grupijuht ja peageodeet, 1988–1990 firma Eesti Fotogramm-meetria Arhitektuuris (EFA) geodeesia ala grupijuht, 1990–1996 Maa-ameti geodeesia ja kartograafia osakonna peaspetsialist, 1996–2003 Eesti Kaardikeskuse AS peakartograaf.

Teadustöö

Esindanud Põllumajanduse Ministeeriumi Eesti NSV maafondi kaardistamisel üleliiduliste spetsialiseeritud ettevõtete poolt, kohandanud Eesti tingimustele üleliidulisi juhendmaterjale maafondi kaardistamiseks ja riiklike maade arvestuse pidamiseks. Osalenud taasiseseisvunud EV geodeesia- ja kartograafiateenistuse loomisel, sh Eesti ala põhikaardi (1:10000/1:20000) riikliku programmi ning Eesti digitaalse baaskaardi (1:50000) Eesti-Rootsi ühisprojekti koostamisel ja käivitamisel. Osalenud eksperdina Eesti-Vene riigipiirilepingute ettevalmistamisel ja Siseministeeriumi kohanimekomisjoni töös. Eesti Geodeetide Ühingu taasasutajaliige (1989) ja ühingu väljaande Geodeet toimetajaid (aastast 1991). Avaldanud töid Eesti ala geodeesiast ja kartograafiast ning ajaloost. Üle 30 teadustrükise, sh 2 monograafiat (kaasautor) ja 1 käsiraamat.
Pioneeride maja

Pioneeride maja, ka pioneerimaja ja pioneeride palee, oli Nõukogude Liidus ja teistes sotsialismimaades tegutsenud kooliväline laste- ja noorteasutus, kuhu olid koondatud mitmesugused huviringid ja -klubid.

Ajalugu

Esimene pioneeride maja Nõukogude Liidus avati Moskvas 29. aprillil 1923 lasteklubi "Töökommuun" põhjal. Esimene pioneeride ja oktoobrilaste palee avati Harkivis 6. septembril 1935. 1957. aastaks oli NSV Liidus 2153 pioneeride paleed ja maja, 1980. aastate lõpuks oli neid enam kui 3800. 
Samalaadseid asutusi avati ka idabloki maades ja NSV Liidu liitlasriikides. 21. sajandi alguses tegutsevad endiselt Vietnami Pioneeride palee Hanois, Ernesto Che Guevara pioneeride keskpalee Havannas ning Pioneeride ja koolilaste palee Pyongyangis. Suurem osa Hiina pioneeride paleedest on võetud kasutusele teistel eesmärkidel või erastatud. 
Pärast nõukogude süsteemi kokkukukkumist ja noorsootegevuse depolitiseerimist on paljudest efektiivsematest pioneeride paleedest ja -majadest saanud noortekeskused. Tallinnas näiteks on jätkanud Kanutiaia Noortemaja ja Huvikeskus Kullo.

Kirjeldus

Noorte kooliväline koondamine pioneeride paleedesse ja -majadesse andis võimaluse pioneeriliku metoodika rakendamiseks noorsootöö läbiviimisel. Pioneerimajade institutsioon allus üleliidulisele pioneeriorganisatsioonile ja koondas katusasutusena samas ja mujal töötavaid erikoolitusega pedagooge (pioneerijuhte), kes vastutasid ühtlasi varajases teismeeas koolinoorte ideoloogilise (kommunistliku ja prosovetliku) suunitlemise eest. Siiski oli neis asutustes käimine noortele hea võimalus erinevate huvialadega tegelemiseks ja enese arendamiseks sõltumata algsest ideoloogilisest ideest. Huviringid varieerusid kunstist tehnikani. Samuti tegutsesid tantsu- pilli- ja lauluansamblid.
Mõisaküla (Jõgeva)

Mõisaküla oli küla Jõgevamaal.
Küla on mainitud 1922.
1977. aastal liideti Mõisaküla, Lehtmetsa, Kasvandiku, Kirikuküla, Rava ja Vanatänava küla Laiusevälja külaks.
Deer Lodge'i maakond

Deer Lodge'i maakond (Deer Lodge County) on maakond USA-s Montana osariigis. Geograafilised koordinaadid on 46°07' N, 112°59' W.
Maakonna halduskeskus ja suurim linn on Anaconda.
Maakonna pindala on 1919 km², millest 10 km² moodustab veepindala.
Elanike arv oli 2010. aasta rahvaloenduse järgi 9298. Aastal 2000 oli elanike arv 9417.

Ajalugu

Deer Lodge'i maakond moodustati 1864. aastal.
Kasutajanimi

Kasutajanimi (inglise keeles username) on arvutisüsteemi või võrguteenuse kasutaja nimi, mille valib tavaliselt kasutaja. Kasutajanimi koos parooliga moodustab kasutajakonto.
Kasutajanimeks võib kasutaja valida oma pärisnime (ees- ja/või perekonnanime) või pseudonüümi (varjunime), võttes arvesse teenusepakkuja vormistusnõudeid (näiteks ei tohi nimi sisaldada tühikuid ega mõningaid märke).
Kaitsealade võrgustik

Kaitsealade võrgustik (inglise conservation network) on kaitsealade süsteem, milles üksikkaitsealad täiendavad üksteist ning moodustavad ühendusteede abil tervikliku võrgustiku, mis kaitseb elurikkust võimalikult täielikult ja suurel alal.
Traube rakk

Ajalugu

Moritz Traube oli saksa keemiku Justus von Liebigi õpilane 19. sajandi keskel. Plasmamembraanide omaduste uurimiseks arendas Traube 1897. aastal vask(II)ferrotsüaniidist (Cu₂Fe(CN)₆) nn kunstliku raku. Traube rakk paisus ja selle mõõtmed suurenesid analoogiliselt elusa rakuga.

Struktuur

Traube membraan koosneb vask(II)ferrotsüaniidist ja moodustub vabalt kristalse kaaliumferrotsüaniidi pinnal, kui soolakristall asetatakse lahjendatud vasksulfaadi lahusesse. Membraan on vett poolläbilaskev ning paisub kiiresti Traube rakuks. Raku sees on kõrge kaaliumferrotsüaniidi kontsentratsioon, millel on tugev osmootne jõud. Kaaliumferrotsüaniid ei saa väljapoole difundeeruda, kuid vesi ja vasesulfaat saavad rakku sisse voolata. Kui paisumise tõttu membraan lõhkes, tekkis kiiresti uus membraan. Sel viisil rakk sai kasvada mitme sentimeetri pikkuseks. Traube raku membraani võime võimaldada veel enda sisse voolata, säilitades rakus lahustunud aineid, on võrreldav elusrakuga.
Calvin Harris

Calvin Harris (sündinud Adam Richard Wiles, 17. jaanuaril 1984 Dumfriesis) on šoti DJ, laulja ja produtsent.
Balti Rahvusparkide Assotsiatsioon

Balti Rahvusparkide Assotsiatsioon (inglise keeles Association of Baltic National Parks, lühend ABNP) oli assotsiatsioon, mis korraldas Balti kaitsealade infokeskuse (inglise keeles Baltic Information Centre for Protected Areas, lühend BICPA) tööd. ABNP asutati 17. aprillil 1991 Lätis Siguldas. ABNP lõpetas tegevuse oktoobris 1998.
ABNPga tegi tihedat koostööd ka Eesti Kaitsealade Liit.
A.G.

A.G. ehk André the Giant (õieti Andre Barnes; sündinud New Yorgis) on USA räppar. Ta on pärit Bronxist.
Ta võttis esinejanime André the Gianti järgi.
Ta oli üks ansambli D.I.T.C. asutajaid.
A.G. debüteeris Lord Finesse'i esikalbumil "Funky Technician" (1990).
Koos Showbiziga moodustasid nad duo Showbiz & A.G..
Aastal 1999 ilmus tal sooloalbum "The Dirty Version" ja 2006 "Get Dirty Radio".
Ilmar Reepalu

Ilmar Reepalu (sündinud 11. oktoobril 1943 Nõval) on eestlasest Rootsi poliitik ja Malmö endine linnapea (1994–2013).
Reepalu on Rootsi Sotsiaaldemokraatliku Töölispartei liige. Ta on lõpetanud Chalmersi Tehnikaülikooli ja töötanud arhitektina.
2010. aastal sattus Reepalu sionismi kritiseerimise tõttu konflikti Malmö juudikogukonnaga.
Veebruaris 2013 teatas ta, et lahkub 1. juulil linnapea ametist, et perega rohkem aega veeta.
71. jalaväediviis

Sõjakuriteod

Diviis oli seotud Tićani veresaunaga (Višnjanis, nüüd Horvaatias) 11. septembril 1943, kui hukati 84 tsiviilelanikku.
Fjodor Koltšin

Fjodor Koltšin (24. veebruar 1957 Moskva – 8. aprill 2018) oli Eesti ja Nõukogude Liidu kahevõistleja.
Ta lõpetas aastal 1975 Otepää Keskkooli ja aastal 1982 Tartu Riikliku Ülikooli kehakultuuriteaduskonna.
Ta osales 1980. aastal Lake Placidi taliolümpiamängudel, kus sai 15. koha. 
1981 tuli ta Eesti NSV meistriks suusahüpetes ja ka kahevõistluses. 
Aastast 1996 töötas ta SA Tartu Kiirabi autojuht-tehnikuna. Ta on tegutsenud ka vabakutselise muusikuna.

Isiklikku

Nii tema ema Alevtina Koltšina (1930–) kui isa Pavel Koltšin (1930–2010) olid murdmaasuusatajad.